Անուշքա Շարմա

**Անուշքա Շարմա** (), ան հնդիկ դերասանուհի եւ ֆիլմ արտադրող է, որ կը նկատուի ամենաճանչուած եւ ամենաշատ վճառուող հնդիկ դերասանուհիներէն մէկը: Ան նուաճած է շատ մը բաժակներ, մէջը ըլլալով Filmfare-ի բաժակ եւ անոր անունը 2018-ին յայտուեցաւ *Forbes Asia*-ի պատրաստած *3*0 Under 30 ցանկին մէջ:

Ան ծնած է, Հնդկաստանի Ուդդար Բրատէշ նահանքի՝ Այոտհիա քաղաքին մէջ եւ մեծցած է Պանակալորի մէջ։ Ան Մոտելինկի ասպարեզին մէջ՝ իր առաջին առաջառկը ստացաւ Ուենտէլ Ռոտրիքսէն, 2007-ին եւ անցաւ Մոմպէյ, որպէսզի իր ժամանակը տրամադրէ Մոտելինկի ասպարեզին: Ան իր առաջին ֆիլմը խաղցաւ Շահ Ռոխ Խանի հետ ֆիլմը կը կոչուէր «Rab Ne Bana Di Jodi» 2008-ին, որուն պատճառով կրցաւ նուաճել Filmfare-ի մրցանակ ամենալաւ դերասանուհիի անուան տակ: Այս ֆիլմէն ետք, ան սկսաւ աշխատիլ  Yash Raj Films ընկերութեան ֆիլմերուն մէջ, որուն առաջինը եղաւ  «Band Baaja Baaraat» 2010-ին եւ «Jab Tak Hai Jaan» 2012-ին: Վերջին ֆիլմով, ուր ան կը ներկայացնէր իրական կեանքէ առնուած ֆիլմերու արտադրիչի մը անձնաւորութիւնը՝ նուաճեց Filmfare-ի մրցանակ ամենալաւ երկրորդական դերասանուհիի անուան տակ:

Անուշքան շատ մը մրցանակներ շահեցաւ, իր յաջորդ ֆիլմով որ կը կոչուէր «NH10», ուր ան ներկայացուց ոճրագործական արարքներու մատնուած աղջկայ մը դերը, 2015-ին: Այս ֆիլմով ան նաեւ սկսած էր արտադրման ասպարեզը: նոյն տարին ան դերակատարաեց պարող աղջկամը դերը կատակերգական տրամա ֆիլմին՝  «Dil Dhadakne Do»-ին մէջ։ 2016-ին ան հանդէս եկաւ «Ae Dil Hai Mushkil» ֆիլմով, սակայն ամենաբարձր նուաճումը ձեռք բերաւ, իր 2016-ի «Sultan» ֆիլմին մէջ, ինչպէս նաեւ 2014-ի Ռաճքումար Հիրանիի ֆիլմով «PK»-ով, եւ 2018-ին «Sanju» ֆիլմով: Վերջին երեքը ոչ միայն կը նկատուէին Անուշքայի ասպարեզին մէջ ձեռք բերած ամենաբարձր նուաճումները՝ այլ, անոնք կը նկատուէին ամբողջ հնդկաստանի ամենաբարձր նուաճումներէն:

Անուշքան իր դերասանական ասպարեզէն զատ, ունի նաեւ ապրանքանիշեր, ան ունի իր անձնական հագուստներու գիծը որ կը կոչուի *Nush*, ինչպէս նաեւ իր աջակցութիւնը կը բերէ շատ մը բարիգործական միութիւններու, հիմնադիրն է  Clean Slate Films ընկերութեան:

Անուշքան ամուսնացած է քրիքիդ խաղցող Վիրադ Քոհլիի հետ:

## Վաղ կեանք
Անուշքա Շարմա ծնած է 1 Մայիս 1988-ին, Հնդկաստանի Ուդդար Բրատէշ նահանքի՝ Այոտհիա քաղաքին մէջ: Անոր հայրը գնդապետ  Աճէյ Քոմար Շարմա, իսկ մայրը՝ Աշիմա Շարմա: անոր հայրը Ուդդար Բրատէշցի է, իսկ մայրը՝ Կահրուալիցի: Ան ունի իրմէ մեծ եղբայր, որնէ ֆիլմ արտադրող Քարնէշ Շարման:

Անուշքան մեծցած է Պանկալոր քաղաքին մէջ: Ան իր նախնական կրթութիւնը ստացած է Army School-ին մէջ, եւ ստացած է արուեստներու վկայական Mount Carmel College-էն: Ան մտադիր էր զբաղիլ կամ մոտիլինկի ասպարեզին մէջ կամ լրագրութեամբ եւ ոչ մէկ ակնկալութիւն չ'ունէր դառնալու դերասանուհի: Ան իր դպրցական կեանքը աւերտելէ ետք կ'անցնի Մոմպէյ որպէսզի սկսի մոտելինկի ասպարեզը: 2007-ին ան առաջին քայլը նետեց մոտելինկի ասպարեզին մէջ, Lakme Fashion Week-ին մէջ ներկայանալով, որ Ուենտէլ Ռոտրիքսին նախագիծն էր, եւ ան որոշուած էր ըլլալ գլխաւոր հագուստը հագնողը Spring Summer 2007 հաւաքածոյին: Եւ այդ որուընէ ան մասնակցեցաւ շատ մը ձեռնարկներու:

## Դերասանական ասպարեզ
### 2008-էն 2013
Անուշքան դերասնական ասպրեզը սկսաւ, երբ մասնակցեցաւ Ատիդիա Չոբրայի Ռոմանդիք-Տրամա ֆիլմին մէջ, որն էր «Rab Ne Bana Di Jodi»-ն եւ որպէս գլխաւոր դերասան 2008-ին անոր ընկերակցեցաւ դերակատարման Շահ Ռոխ Խանը: Այս ֆիլմին մէջ ան կը ներկայացնէր Դանի Սահնիի դերը, որ միջատարիքով աղիկ մըն էր եւ իր մեծ հօր հրմանով կ'ամուսնանայ տղու մը հետ (Շահ Ռով Խանի դերը): Հետեւեալ ֆիլմը այդ տարուայ համար ներկայացաւ որպէս  երկրորդ ամենաբարձր նուաճում ձեռք բերող եւ ամենայաջող ֆիլմերէն մէկը հնդկաստանի մէջ եւ այս ֆիլմով Անուշքան նուաճեց Filmfare-ի մրցանակ, Ամենալաւ Դերասանուհիի անուան տակ: Երկու տարի ետք Անուշքան խաղցաւ «Badmaash Company» ֆիլմը, հետեւեալ ֆիլմը բեմադրած էր բարմիդ Սէդին, եւ անոր ընկերակցեցաւ որպէս գլխաւոր դերասան Շահիտ Գաբուրը եւ որպէս երկրորդական դերասան Վիր Տաս եւ Միանկ Չանկ:
ձախից|մինի|207x207փքս|Անուշքա Շարման եւ Րանվիր Սինկհը՝Band Baaja Baaraat ֆիլմի խտասալիքներու արձակման ժամանակ
Քիչ ժամանակ ետք, նոյն տարին՝2010-ին  ան ստորագրեց երեք պայմանագրեր  Yash Raj Films ընկերութեան հետ եւ անոր առաջին ֆիլմը եղաւ  «Band Baaja Baaraat»-ը, Րանվիր Սինկհի հետ, ֆիլմը բեմադրած էր Մանիշ Շարման: Անոր դերը կը ներկայացնէր Շրուդի Քաքքարը, որ միջակ դասակարքի Պանճապցի աղջիկ մըն էր, եւ կը սկսի իր սեփական Ամուսնութեան խարախճանքերու կարքադրութեան համար գործը: Ֆիլմը շատ դրական ակնարկներ ստացաւ եւ անոր հետեւանքով Անուշքան նուածեց Filmfare-ի իր երկրորդ բաժակը, Ամենալաւ Դերասանուհիի անուան տակ:

2011-ին  ան դերակատարեց  «Patiala House» ֆիլմին մէջ։ Հետեւեալ ֆիլմը բեմադրած էր, Նիքիլ Ատուանի եւ Անուշքայի հետ դերակատարման մասնակցած էր Աքշէյ Քոմար: Նոյն տարին ան հանդէս եկաւ Րանվիր Սինկհի հետ  «Ladies vs Ricky Bahl» ֆիլմով: Ան ներկայացուց Իշիքա Տեսայի անձնաւորութիւնը, որ իր ընկերուհիներուն վրէժը պիտի լուծէր Րանվիրի ներկայացուցած անձնաւորութենէն, սակայ անոնք կը սիրահարուին իրար: Ֆիլմը յաջողութիւն ֆինանսական յաջողութիւն գտաւ:

2012-ին Անուշքան երկրորդական դերակատարութիւն ունեցաւ Շահ Ռոխ խանի եւ Քաթրինա Քէյֆի հետ, իրենց «Jab Tak Hai Jaan» ֆիլմին մէջ։ Այս ֆիլմը եղաւ Անուշքայի հինգերրորդ ֆիլմը Yash Raj Films ընկերութեան հետ եւ երկրորդը Շահ Ռոխ Խանի հետ: Այս ֆիլմին մէջ Անուշքան ներկայացուց Աքիրա րայի անձնաւորութիւնը, որ կ'աշխատէր որպէս յաղորդավար հեռուստացուցային կայաններէն մէկուն մէջ, եւ կը նկարէր իրական կեանքէ առուած պատմութիւններ: Իր դերակատարման համար, Անուշքան ստացաւ Filmfare-ի բաժակ, այս անգամ Ամենալաւ Երկրորդական Դերասանուհիի անուան տակ: Ֆիլմը մէջտեղ եկաւ որպէս այդ տարուայ երրորդ ամենալաւ, ամենայաջող եւ ամենաբարձր նուաճումներ ձեռք բերող ֆիլմերէն մէկը Պոլիուտի մէջ:

Անուշքայի յաջորդ ներկայացումը եղաւ 2013-ին նկարահանուած «Matru Ki Bijlee Ka Mandola»-ն: Անոր ընկերակցեցան Իմրան Խանը, Բանքաճ Գաբուրը եւ Շապանա Ազմին: Ֆիլմը շատ մեծ ֆինանսական յաջողութիւն չգտաւ:

### 2014-էն 2016
2014-ին Անուշքան դերակատարեց հեռուստացիւցային լրագրողի մը դերը, որ կ'ընկերանայ ուրիշ մոլորակէ եկող օտարի մը, որուն դերը կը կատարէր Ամիր Խանը,  Ռաճքումար Հիրանիի ֆիլմին՝ «PK»-ին մէջ: Հետեւեալ ֆիլմին անուանեցին այդ տարուայ ամենալաւ եւ ամենաբարձր գնահատուող ֆիլմերէն մէկը, որուն ֆիննսական յաջողութիւնը հասաւ ₹7 պիլիոն ($100 միլիոն Ամերիկեան տոլար): 

մինի|170x170փքս|Անուշքան եւ Ամիր Խանը PK ֆիլմի ժամանակ
2015-ին Անուշքան արձարկեց ֆիլմերու ընկերութիւն մը, որուն առաջին ֆիլմը եղաւ 2015-ին նկարահանուած «NH10»: Հետեւեալ ֆիլմը ցուցադրուեցաւ  5th Beijing International Film Festival-ին մէջ։ Ֆիլմը կը ներկայացնէ ամուսնացած զոյք մը, որոնք կը հանդիպին ոճրագործներու: Հետեւեալ ֆիլմի պատրաստութիւններուն համար Անուշքան երեք ամիս հետեւեցաւ մարզանքներու, որպէսզի մարմինը յարմարի կատարած դերին: International Business Times-ի Փրարդանա Սարգարը ըսաւ.- *«Անուշքային աս ֆիլմը նոր նկարմը ցուցադրեց հանրութեան, հեռու իր ռոմանթիք եւ կատակերգական նկարէն»*: Ֆիլմը ֆինանսական յաջողութիւն ստացաւ:

Անուրաք Քաշեապի 2015-ի ֆիլմ՝ «Bombay Velvet»-ը անոր յաջորդ գործը եղաւ, այս ֆիլմին մէջ իրեն ընկերակցեցան Ռանպիր Գաբուր եւ Գարան Ճոհար: Անուշքայի դերը Ճազզ նուագող եւ երգող աղջկայ մը դերն էր, որ կը կոչուէր Ռոզի Նորոնհա: Անոր դերը առնուած էր կարգ մը դերասանուհիներէ, ինչպէս Պրիճիդ Պարտոդ, Հէլէն եւ Ուահիտա Րահման: Ֆիլմի պատրաստութիւններու համար, Անուշքան կը դիտէր 50ական եւ 60ական ֆիլմեր, ինչպէս նաեւ այդ տարիներու մազի եւ շպարի հետ կապ ունեցող տեսահոլովակներ: Ֆիլմը ցախողութեամբ դուրս եկաւ, ան վաստակեց ₹1.2 պիլիոն ($17 միլիոն Ամերիկեան Տոլար): Նոյն տարին Անուշքան երկրորդական դեր մը ունեցաւ Զոյա Ախդարի ֆիլմ՝ «Dil Dhadakne Do»-ին մէջ։ Ան կը ներկայացնէր պարող աղջկայ մը դերը: Ֆիլմի սեռը կը նկատուէր կատակերգական-տրամա:Անոր հետ դերասանական կազմին մէջ կային Բրիանքա Չոբրան, Րանվիր Սինկհը: Ֆիլմին մէջ գտնուող "Pehli Baar" երգը՝ որ կատարուեցաւ իրեն եւ Րանվիրին պատկերնէրուն տակ, շատ մեծ հռչակ ստացաւ: Այս ֆիլմին եւ «NH10» ֆիլմին համար, անոր անունը առաջարկուեցաւ Filmfare-ի մրցանակներուն Ամենալաւ Դերասանուհիի եւ Ամենալաւ երկրորդակսն դերասանուհիի անուան տակ:

Ան հանդէս եկաւ 2016-ի «Sultan» ֆիլմով: Ֆիլմը Yash Raj Films ընկերութեան արտադրութիւնէն էր։ Այս ֆիլմին մէջ ան դեակատարեց ըմբշամարտիկի մը դերը, որուն աննուն էր Արֆա Հուսէյն, որ կը սիրահարուի ֆիլմի հերոսին՝ Սուլթանին, րուն դերը կը կատարէր Սալման Խան, իրեն ընբշամարտիկ սորվեցուցած ժամանակ: Արֆայի դերը Անուշքայի համար շատ դժուար կը նկատուէր, որովհետեւ ան ոչ մէկ ֆիզիքական տեսքով նման էր ըմբշամարտիկի մը: Ան այս դերը յաջողցնելու համար, շատ մարզանքներու հետեւեցաւ եւ ըմբշամաէտիկներու տեսահոլովակներ դիտեց: Աւելի քան ₹5 պիլիոն ($72 միլիոն Ամերիկեան տոլար) վաստակութեամբ, ֆիլմը նկատուեցաւ Հնդկական Սինէմայի ամենաբարձր նուաճող ֆիլմերէն մէկը:

Քիչ ժամանակ յետոյ, Անուշքան նորէն մեծ յաջողութիւն գտաւ երբ դերակատարեց Գարան Ճոհարի ֆիլմ՝ «Ae Dil Hai Mushkil»-ը: Ան կը ներկայացնէր ազատ կեանք ապրող աղջկայ մը դերը: Դերասանական կազմին մէջ անոր ընկերակցեցան Ռանպիր Գաբուրը (որպէս ֆիլմի հերոս), Աշուարիյա Րայ Պաչչանը (որպէս երկրորդական դերակատարութիւն), Ֆաուատ Խան (որպէս երկրորդական դերակատարութիւն) եւ Շահ Ռոխ Խանը (որպէս յատուկ ներկայացում): Ֆիլմը վաստակեց ₹2 Պիլիոն ($29 միլիոն Ամերիկեան տոլար) եւ իր լաւ դերակատարութեան պատճառով, ան շահեցաւ Filmfare-ի մրցանակ Ամենալաւ Դերասանուհիի անուան տակ՝ 62րդ Filmfare Awards-ի հանդիսութեան ժամանակ:
 
2016-ի իր ձեռք բերած իր երկու մեծ յաջողութիւններուն, քննարկողներուն կողէ արժանացաւ *«2016-ի ամենայաջող Պոլիուտի դերասանուհի»* տիտղոսին:

### 2017էն մինչեւ այսօր
2017-ան ներկայացուց «Phillauri»-ի ֆիլմը, ընկերակցութեամբ Սուրաճ Շարմայի եւ Տիլճիդ Տոսանճհի: Ան կը ներկայացնէր Ուրուականի մը դերը, որ կը հետեւէր իր սիրածին նմանող տղու մը: Այս ֆիլմի արտադրութեան եւ դերասանական գործէն զատ, ան ֆիլմին երգերէն մէկն ալ երգեց: Անոր յաջորդ ֆիլմն էր Իմդիազ Ալիի «Jab Harry Met Sejal»-ը: Այս ֆիլմը եղաւ Շահ Ռոխ Խանի ընկերակցութեամբ իր երրորդ ֆիլմը: Ֆիլմին մէջ ան կը ներկայացնէր Կուճրադի դուրիսդ մը որ կը սիրհարուի իր ուղեկիցի, որուն դերը կը կատարէր Շահ Ռոխ Խանը: Այս երկու ֆիլմերը շատ մեծ ֆինանսական յաջողութիւն չգտան:
2018-ին Անուշքայի առաջին ֆիլմը եղաւ «Pari»-ին: Անոր դերն էր անպատաի մէջ ապրող աղջկայ մը դերը, որ կը փրկէ բարեսիրական գործերով զբաղող մարդու մը, որու դերը կը ներկայացնէր Բարամպրադա Չադրճին: Ֆիլմը վաստակեց ₹400 միլիոն ($5.8 միլիոն Ամերիկեան տոլար), միչ անոր արտադրման ծախսերը կը հասնէր ₹180 միլիոն ($2.6 միլիոն Ամերիկեան տոլար): Անուշքայի յաջորդ ֆիլմը եղաւ, դերասան Սանճէյ Տադդի կեանքը ներկայացնող ֆիլմը որ կը կոչուէր «Sanju», դերասանական կազմին մէջ կային Ռանպիր Գաբուրը, որ կը ներկայացնէր Սանճէյ Տադդը եւ Սոնամ Գաբուրը: Այս ֆիլմը վաստակեց ₹5 Պիլիոն ($72 միլիոն Ամերիկեան տոլար):

Նոյն տարին Անուշքայի յաջորդ ֆիլմը եղաւ Yash Raj Films ընկերութեան «Sui Dhaaga» ֆիլմը, Վարուն Տաուանի հետ: Ֆիլմը կը ներկայացնէր աղքատ ամուսնացած զուքի մը կեանքը, որունք կ'որոշէն բանալ իրենց անձնական հագուստի գործարանը: Այս ֆիլմով ան շահեցաւ Filmfare-ի  մրցանակ Տարուայ Ամենալաւ Դերասանուհիի Անուան տակ: 2018-ի Անուշքային վերջին ֆիլմը եղաւ Շահ Ռոխ Խանի եւ Քաթրինա Քէյֆի հետ դերակատարած «Zero» ֆիլմը: Հետեւեալ ֆիմը մեծ ձախողութիւն արձանագրեց:

Անուշքայի յաջորդ երկու նախագիծերը պիտի ըլլան streaming television-ի համար «Amazon Video» անունով սերեալը եւ «Bulbul» ֆիլմը Netflix-ի համար:

## Անձնական կեանք եւ դերասանական ասպարեզէ դուրս գործեր
2015-ին Անուշքան դարձաւ բուսակեր:The Times of India-ն անոր անունը արձանագրեց իր պատրաստած ցանկին՝ "Bollywood's hottest vegetarian celebrities"-ին մէջ:

Անուշքայի եւ քրիքիդ խաղցող Վիրադ Քոհլիի ռոմանդիկ յարաբերութիւնը դարձաւ բոլորին խօսակցութիւնը եւ անոնք ամուսնացան Իտալիոյ մէջ 11 Դեկտեմբեր 2017-ին:
մինի|170x170փքս|Անուշքան եւ իր ամուսինը՝ Վիրադ Քոհլին
2013-ի Սեպտեմբերին ան մասնակցեցաւ Եաշ Չոբրային համար կազմակերպուած նորաձեւութեան փառատօնին: Ան նոյնպէս մասնակցութիւն բերաւ 2015 Indian Premier League-ի բացումին, իր հետ կային կարգ մը դերասաններ, ինչպէս Հրիթիք Ռոշան, Շահիտ Գաբուր, Սէյֆ Ալի Խան, ֆարհան Ախթար եւ Բրիդամը:

Հոկտեմբեր 2017-ին Անուշքան սկասաւ իր սեփական հագուստի գիծը եւ կոչեց զայն «Nush»:

## Մետիային Մէջ
Անուշքայի անունը դրուեցաւ «Band Baaja Baaraat» (2010)-ին ժամանակ Rediff.com-ի պատրաստած ցանկին մէջ, որուն վերնագիրն էր «Պոլիուտի Ամենալաւ Դերասաններ», ինչպէս նաեւ նոյն անուան տակ պատրաստուած ցանկին մէջ իր անունը յայտուեցաւ 2015-ին «NH10» ֆիլմի ժամանակ: Ինչպէս նաեւ անոր անունը դրուեցաւ «Պոլիուտի Ամենալաւ Հագուող Դերասաններ» ցանկին մէջ 2012-13-ին: The Times of India-ի պատրաստած «Ամենավտանգաւոր Կիները» ցանկին մէջ ան գրաւեց հինգերորդ դիրքը: 2012էն սկսեալ, անոր անունը յայտնուեցաւ Forbes India-ի պատրաստած ցանկին «Celebrity 100»-ին մէջ, այս ցանկին մէջ անունները կը դրուէր անոնց, որոնք ամենահռչակաւոր եւ ամենաճանչուած դերասանները կը նկատուին: 2018-ին նկատուեցաւ ամենաշատ վճառուող դերասանուհիներէն, անոր ֆինանսական մուտքը հասաւ մինչեւ₹45.83 Պիլիոն ($6.6 միլիոն Ամերիկեան տոլար): Նոյնպէս 2018-ին, Անուշքային անունը դրուեցաւ Forbes Asia-ի պատրաստած 30 Under 30 ցանկին մէջ:

## Ֆիլմոկրաֆիա

## Ծանօթագրութիւններ